ସୁଶୀଳା ତିରିୟା

ସୁଶୀଳା ତିରିୟା, ଜଣେ ସମାଜସେବୀ ଓ ଭାରତୀୟ ଜାତୀୟ କଂଗ୍ରେସର ଜଣେ ରାଜନୀତିଜ୍ଞ, ଯେ, ଭାରତୀୟ ସମ୍ବିଧାନର ଉଚ୍ଚ ସଦ‌ନ ରାଜ୍ୟ ସଭାରେ ଓଡ଼ିଶାକୁ ପ୍ରତିନିଧିତ୍ୱ କରୁଛନ୍ତି । ୧୯୯୪ରେ ସେ ନିମ୍ନ ସ‌ଦନ ଲୋକ ସଭାକୁ ନିର୍ବାଚିତ ହୋଇଥିଲେ ଓ ୧୯୯୬ରେ ପୁନଃନିର୍ବାଚିତ ହୋଇଥିଲେ ।

 ପରିବାର ଓ ଶିକ୍ଷା 
ସୁଶୀଳା ତିରିୟା ଏକ ସ୍ୱାଧୀନତା ସଂଗ୍ରାମୀ ପରିବାରର । ତାଙ୍କର ବାପା, ଶ୍ରୀ ରୂପନାରାୟଣ ତିରିୟା ଏକ ବିଦ୍ୟାଳୟ ଖୋଲିଥିଲେ ଓ ଆଦିବାସୀଙ୍କର ଶିକ୍ଷା ପ୍ରତି ଦୃଷ୍ଟି ଦେଇଥିଲେ ।

ସେ ଉତ୍କଳ ବିଶ୍ୱବିଦ୍ୟାଳୟରୁ କଳାରେ ସ୍ନାତ୍ତକ ଅର୍ଜନ କରିଥିଲେ ।

 ରାଜନୀତି ଜୀବନ 
୨୪ ବର୍ଷ ବୟସରେ, ସୁଶୀଳା ଯୁବ କଂଗ୍ରେସରେ ଯୋଗ ଦେଇଥିଲେ ଓ ୧୯୮୩ ଓ ୧୯୮୪ରେ ଓଡ଼ିଶାର ମୟୁରଭଞ୍ଜ ଜିଲ୍ଲାରୁ ଯଥାକ୍ରମେ ଏହାର ସଭାପତି ଓ ଉପସଭାପତି ହୋଇଥିଲେ ।

୧୯୮୬ରେ ସେ ରେଜ୍ୟସଭାକୁ ନିର୍ବାଚିତ ହୋଇଥିଲେ । ତାଙ୍କ ସମୟରେ ସେ ବିଜ୍ଞାନ ଓ ବୈଷୟିକ ବିଭାଗ, ପରମାଣୁ ଶକ୍ତି ବିଭାଗ, ୧୯୮୬-୮୭ରେ ମହାସାଗର ଉନ୍ନତି, ୧୯୮୭-୮୮ରେ ବେସାମରିକ ବିମାନ ମନ୍ତ୍ରାଳୟ ଓ ୧୯୮୮-୮୯ରେ ଯୋଗାଯୋଗ ବିଭାଗର ପରାମର୍ଶ କମିଟିର ସଭ୍ୟ ଥିଲେ ।

୧୯୮୭ରୁ ୧୯୯୩ ପର୍ଯ୍ୟନ୍ତ, ସେ ଭାରତୀୟ ଯୁବ କଂଗ୍ରେସର ସାଧାରଣ ସମ୍ପାଦକ ଭାବେ କାର୍ଯ୍ୟ କରିଥିଲେ । ୧୯୮୮-୮୯ରେ ସେ ସରକାରୀ ଆଶ୍ୱାସନ (Assurances)ର ଓ  ୧୯୮୯-୯୨ରେ ହରିଜନ ଓ ଆଦିବାସୀ କଲ୍ୟାଣ ବିଭାଗର କମିଟି ସଭ୍ୟ ଥିଲେ

୧୯୯୪ରେ ସେ ଆଦିବାସୀ ଆସନ‌ରୁ ଦଶମ ଲୋକ ସଭା ନିର୍ବାଚନ ପାଇଁ ଲଢିଥିଲେ ଓ ମୟୁରଭଞ୍ଜରୁ ଜିତିଥିଲେ । ସେହି ସମୟରେ, ୧୯୯୪ରୁ ୧୯୯୬ ପର୍ଯ୍ୟନ୍ତ ସେ ବିଜ୍ଞାନ ଓ ପ୍ରଯୁକ୍ତିବିଦ୍ୟା ବିଭାଗ, ଜଙ୍ଗଲ ଓ ପରିବେଷା ବିଭାଗ ଏବଂ ଖାଦ୍ୟ ଓ ଯୋଗାଣ ବିଭାଗ ପ୍ରଭୃତିର ପରାମର୍ଶ କମିଟିର ସଭ୍ୟ ଥିଲେ ।

୧୯୯୫ ମସିହା ପରେ, ସେ ସର୍ବ ଭାରତୀୟ କଂଗ୍ରେସ କମିଟିର ଯୁଗ୍ମ ସଚିବ ଓ ୧୯୯୬ରେ ଲୋକ ସଭାକୁ ପୁନଃ ନିର୍ବାଚିତ ହୋଇଥିଲେ ।

 ସାମାଜିକ କାର୍ଯ୍ୟ 
ସୁଶୀଳା ତିରିୟା ବେରୋଜଗାର ଯୁବ ଓ ଗ୍ରାମ୍ୟ ଅଞ୍ଚଳର ଗରିବ ଆଦିବାସୀଙ୍କ କଲ୍ୟାଣ ନିମନ୍ତେ ଇଛ୍ଛୁକ ଥିଲେ । ସେ ଆଦିବାସୀ ସଂସ୍ଥା, ଯଥା: 'ସୁଗାର', 'ସ୍ୱୟଂ ବିକାଶ ସମିତି', ଓ 'ଗ୍ରାମ୍ୟ ଯୁବ ଆଦିବାସୀ କଲ୍ୟାଣ ସଂସ୍ଥା'। ମୟୁରଭଞ୍ଜ ଜିଲ୍ଲାର ଖେଳ ବିଭାଗରେ ଯୋଗଦାନ ବଢାଇବା ପାଇଁ ଆଦିବାସୀ ଯୁବାଙ୍କୁ ଉତ୍ସାହିତ କରିବା ନିମନ୍ତେ ସେ, ପ୍ରତିବର୍ଷ ଆଦିବାସୀ ସଂସ୍ଥା ସାହାଯ୍ୟରେ କାଲୁଖମଣ ଗ୍ରାମରେ ପ୍ରତିବର୍ଷ ଦୁଇଟି ଖେଳ ପ୍ରତିଯୋଗିତାର ଆୟୋଜନ କରୁଛନ୍ତି ।

ଆଧାର

ବାହ୍ୟ ଆଧାର
 Profile on Rajya Sabha website 
 Profile of Lok Sabha members

Category:୧୯୫୬ ଜନ୍ମ
Category:ଜୀବିତ ବ୍ୟକ୍ତି
Category:ଓଡ଼ିଶାର ରାଜ୍ୟସଭା ସଭ୍ୟ
Category:ଦଶମ ଲୋକ ସଭା ସଭ୍ୟ
Category:ଓଡ଼ିଶାରୁ ଲୋକ ସଭା ସଭ୍ୟ
Category:ଓଡ଼ିଶାରୁ ଭାରତୀୟ ଜାତୀୟ କଂଗ୍ରେସର ରାଜନୀତିଜ୍ଞ
Category:ଓଡ଼ିଶା ରାଜନୀତିରେ ମହିଳା
Category:ବିଂଶ ଶତାବ୍ଦୀର ଭାରତୀୟ ମହିଳା ରାଜନୀତିଜ୍ଞ
Category:ବିଂଶ ଶତାବ୍ଦୀରେ ଭାରତୀୟ ରାଜନୀତିଜ୍ଞ
Category:ଏକାଦଶ ଲୋକ ସଭା ସଭ୍ୟ
Category:ଲୋକ ସଭାର ମହିଳା ସଭ୍ୟ
Category:ରାଜ୍ୟସଭାର ମହିଳା ସଭ୍ୟ
ଶ୍ରେଣୀ:ମୟୂରଭଞ୍ଜ ଜିଲ୍ଲାର ଲୋକ
ଶ୍ରେଣୀ:ଓଡ଼ିଶାର ଲୋକ ସଭା ସଦସ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜାତୀୟ କଂଗ୍ରେସ ରାଜନେତା
ଶ୍ରେଣୀ:ଓଡ଼ିଶାରୁ ରାଜ୍ୟସଭାକୁ ନିର୍ବାଚିତ ସାଂସଦ